als_Latn bos_Latn ron_Latn
Nga Bledi Mane
Peninsula e cila sipas Winston Churchill prodhon me teper sesa konsumon histori, konturohet nder mijera vite e dekada prej brutalitetit dhe egersise. Por pavaresisht natyres, zakoneve, kultures, humaneve, pushtuesve, te te pushtuarve ka dicka qe zbut realitetin klasik e modern. Gjuhesisht shumica e vendeve tingellojne femerorë ne te gjitha gjuhet e Gadishullit kryeneç: Shqiperia, Greqia, Maqedonia, Kosova, Serbia, Bosnja, Turqia, Kroacia, Sllovenia me perjashtim te nje burri te vogel e te tkurrur. Mal i Zi!
Ligjesite, doket, kanunet, kulturen, politiken, regjimet, luftrat ne keto troje burrat i kane kuardisur e i kane stisur si mos me keq ndaj ne keto kohe moderne kur feminizmi ka shperthyer edhe ketej, ne heshtje meshkujt dembele, pijanece e bixhozxhinj ballkanas po e kuptojne se fuqia e femres nuk mbetet vetem ne haremet e djeshme apo tallavate e sotme.
Shqiperia ka mpleksjen e bekuar hyjnore te tharrmit mes natyres se eger dhe delikate njekohesisht.
Mali ia ben me sy detit, pylli i dergon lajm diellit qe liqeni ti lage kembet. Lumenjte e eger me emra femrash konkurojne dembelizmin e lumenjeve me emra meshkujsh…
Ky vend eshte unik dhe i bukur sepse femrat ketu po zbresin prej ngujimit ku e kishin rasur bibla,kurani,bolshevizmi dhe gangesterlleku i nje tranzicioni te ndyre.
Femrat shqiptare sot jane pjese e nje dashurie dhe respekti te dyfishte sepse betejen me ne meshkujt e fituan vete!
Korriku i 2017 patjeter do i jape shansin Atdheut tim qe nje nga keto gra te latoje politiken dhe trasene drejt identitetit tone evropian. Ndjehem i privilegjuar jo vetem si gazetar por edhe si qytetar i kesaj republike qe fisnikeria e ketyre grave ti jape oksigjenin e munguar atmosferes shqiptare. Ia vlen kombetarisht qe nje prej ketyre femrave, grave, nenave, motrave te beje histori duke u kurorezuar e para Presidente e Republikës se Shqiperise:
1-Mimi Kodheli, e para ministre e mbrojtjes kombetare, statura e se ciles i dha politikes dhe perditshmerise sone korrektesine dhe elokuencen qe vetem nje femer mund t’ia fale ketij vendi te serte.
2-Monika Kryemadhi Meta, femra e hekurt e se majtes shqiptare qe diti te kaloje situata delikate familjare dhe nacionale. Bashkeshortja e nje prej politikaneve ” evergreen” te 2 dekadave te fundit e cila nuk u perlye kurre me llumin e sulmeve cinike dhe nuk u tregua hakmarrese cinike ndaj te djeshmes shkaterruese.
3-Majlinda Bregu, fytyra e embel e se djathtes moderne”mekatare shqiptareqe” e cila fuqine e feminizmit domestik e institucionalizoi dhe mbetet shprese e opozitarizmit pa shprese te afert.
4-Briseida Mema, gazetarja dhe akademikja plot sharm, talent, kurajo. Nje nga femrat aristokrate te Tiranes qe i rezistoi komunizmit me guximin profesional dhe tranzicionit me profesionizmin e guximshem.
5-Arta Dade, theçeristja e se majtes shqiptare qe iu bashkua opozites kur te gjithe i largoheshin porsi lebrozit. Kurajoze e pavaresisht mekateve te te treteve, i jep vlere ne qeverisje apo opozite politikes sharlatane maskiliste te ketij vendi!
sot_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn